The Guardian

„The Guardian“ (iki 1959 m. „The Manchester Guardian“The Guardian. Britannica Online Encyclopedia. Nuoroda tikrinta 2024-07-03.) – britų nacionalinis dienraštis, leidžiamas nuo 1821 m.The Guardian. Visuotinė lietuvių enciklopedija. Nuoroda tikrinta 2024-07-03. Priklauso susivienijimui „Guardian Media Group PLC“. Vienas svarbiausių laikraščių šalyje.

Seseriniai laikraščiai – „The Observer“ (sekmadieninis laikraštis) ir „The Guardian Weekly“ (leidžiamas pasauliniu mastu). 2012 m. laikraščio tiražas siekė 209 354, pagal tai jis buvo 3-ias šalyje, po „The Daily Telegraph“ ir „The Times“.http://www.pressgazette.co.uk/node/48232  Laikraščio internetinė versija, kurią kasdien peržiūri apie 3 mln. lankytojų, yra antra skaitomiausia šalyje, po „Daily Mail“ Mail Online.http://www.guardian.co.uk/media/2012/jan/26/newspaper-websites-abce The Guardian. Spausdinamas compact formatu. Laikosi centro-kairiųjų liberalių politinių pažiūrų. Laikraštis daro įtaką leidinių kompozicijos ir leidybos sferoms, skirdamas daugybę apdovanojimų.

Laikraščio sensacingiausias pasiekimas buvo 2011 m. į viešumą iškeltas „News International“ telefono įsilaužimo skandalas, kai buvo atskleista, jog buvo įsilaužta į nužudytosios paauglės Milly Dowler telefoną.http://moreintelligentlife.com/content/ideas/tim-de-lisle/can-guardian-survive?page=0%2C2  Tyrimas privedė prie „News of the World“, vieno didžiausių laikraščių pagal tiražą pasaulyje, uždarymo.http://www.gq-magazine.co.uk/comment/articles/2012-07/03/interview-with-the-guardian-newspaper-editor-alan-rusbridger-on-hacking 

 Istorija 
Laikraštį Mančesteryje 1821 m. įsteigė prekiautojas medvilne Džonas Edvardas Teiloras (John Edward Taylor), kurį parėmė individualistų verslininkų grupė „Little Circle“.http://www.guardian.co.uk/uk/2007/aug/13/britishidentity.artnews The Guardian. Laikraštis išeidavo kas savaitę. 1855 m. Britanijos vyriausybei panaikinus žyminį mokestį laikraščiams, virto dienraščiu.

1959 m. tapo nacionaliniu, iš pavadinimo buvo pašalinta „Manchester“. 1964 m. redakcija persikėlė į Londoną.

Nuo 1999 m. eina ir internete.

2005 m. laikraštis nuo broadsheet formato perėjo prie šiek tiek didesnio berliner (arba midi) formato. 2018 m. dar kartą pakeitė laikraščio formatą, šįkart į compact.https://www.bbc.com/news/entertainment-arts-42689597

 Išnašos 

Kategorija:Jungtinės Karalystės dienraščiai
Kategorija:Dienraščiai anglų kalba